open-index/open-wikipedia-markdown huggingface dataset:
Harmannsdorf

**Harmannsdorf** on vald (*Marktgemeinde*) Austrias Alam-Austria liidumaal Korneuburgi ringkonnas.

See asub Alam-Austria *[[Weinviertel]]i* piirkonnas u. 5 km Korneuburgist põhja pool. U. 27,59 % valla territooriumist on metsaga kaetud.

## Galerii


Rückersdorf (Harmannsdorf) - Kirche (2).JPG|Rückersdorfi kihelkonnakirik
Obergänserndorf - Kirche.JPG|Obergänserndorfi kihelkonnakirik
Kleinrötz - Kirche (2).JPG|Kleinrötzi harukirik
Würnitz - Kirche (3).JPG|Würnitzi kihelkonnakirik


## Viited
Mary Quant

**Dame Barbara Mary Quant** (11. veebruar 1930 – 13. aprill 2023) oli briti moekunstnik ja -ikoon. Ta mängis juhtivat rolli Londonis sündinud *[[mod (subkultuur)|mod]]*i subkultuuri ja noortemoe ning svingivate kuuekümnendate arendamises. Ta on üks miniseeliku ja *[[hotpants]]*`i loojatest. Tema kohta on öeldud, et ta on üks kolmest õigel ajal õiges kohas sündinud kaasaja talendikast mojeloojast, teised kaks olevat Coco Chanel ja Christian Dior.

## Viited

## Kirjandus
* 
* 
* 

## Välislingid
* Mary Quant at the Victoria and Albert Museum, London Accessed 3 June 2010.
* Mary Quant – Miniskirt – Icons of England
* Official website of Mary Quant Cosmetics
Kogukulu

**Kogukulu** (ingl. k. *total cost*) on püsiv- ja muutuvkulude summa ehk summa muutuvkuludest ja põhjendatud proportsioonis püsivkuludest. Toote või teenuse kogukulud on summa tootmiskuludest, logistika- ja müügi- ning tegevus- ja halduskuludest.

## Vaata ka

* Püsikulu
* Muutuvkulu

## Viited
Langenzersdorf

**Langenzersdorf** on vald (*Marktgemeinde*) Austrias Alam-Austria liidumaal Korneuburgi ringkonnas.

## Viited
Üldkulu

**Üldkulu** (ingl.k. *overhead cost*) on enamasti kaudne kulu, mis on põhjustatud ettevõttes tootmise ja teenuste osutamise juhtimisest. Üldkulusid on töömahukas siduda otseselt valmistatud toodete ja osutavate teenustega, mistõttu on saanud tavaks, et traditsioonilises kuluarvestuses jaotatakse need otsekuludele enamasti teatud lihtsustatud põhimõtete järgi. Tüüpilised üldkulude osakulud on näiteks ettevõtte juhtimiskulud, raamatupidamise, sekretariaadi, majandushalduse jms kulud. 

## Viited
Ostukulu

**Ostukulu** (ingl.k. *purchase cost*) on hanke- ja/või ostutööga seotud kulu, mis hõlmab tarnijate ja toodete turu kaardistamise kulusid, päringute koostamise, pakkumuste analüüsimise ja tarnija valiku kulusid, tarnijate hindamise kulusid ja igapäevase ostutegevuse kulusid (välja arvatud tellimiskulud). Eristatakse strateegilise, taktikalise ja operatiivse ostutöö kulusid. 

## Viited
Kaotatud müügi kulu

**Kaotatud müügi kulu** *(ingl.k. cost of lost sales)* on alternatiivkulu, laodefitsiidi või hilinenud pakkumise/tarne tõttu mittemüüdud kaubast saamata jäänud müügitulu. Enamasti on selle põhjuseks  toote puudumine müügilt (varude lõppemine). Müük kaotatakse ka juhul, kui toote või teenuse ebapiisav kvaliteet ei rahulda klienti.
Puudumiskulu

**Puudumiskulu** (ingl.k. *stockout cost)* on alternatiivkulu, ehk saamata jäänud tulu, mis on põhjustatud varude lõppemisest ja tegemata müügist. Nõudlus eksisteerib, kuid seda pole võimalik rahuldada toodete müügilt puudumise tõttu. Hulgi- ja jaekaubanduses võivad olla puudumiskulud märkimisväärsed ja kajastuvad reeglina potentsiaalselt võimalikust kasumist väiksemas kasumis.
Veakulu

**Veakulu** *(ingl. k.error cost)* on lisanduv, mitteplaneeritud kulu, mis tekib vajadusest heastada tekkinud viga. Veakuluks tootmises loetakse materjali kao ja ümbertegemise kulusid praagi tõttu, samuti igasuguseid kulusid seoses sellega, et esimesel korral ei tehtud kohe õigesti ja mingi toote viga tuleb parandada. Logistikas mõeldakse veakulude all täiendavaid kulusid transpordis, laonduses, klienditeeninduses ja teistes logistikavaldkondades, mis on seotud täiendavate toimingutega logistilise teenindamise vigade ja hälvete heastamiseks.
Lockerbie

**Lockerbie** (gaeli: **Locarbaidh**) on linn Šotimaa edelaosas Dumfries and Galloway omavalitsuses. 

See asub umbes 120 km kaugusel Glasgowst ja 25 km Inglismaa piirist. 2001. aasta rahvaloenduse andmetel elas seal 4009 inimest. Linn sattus rahvusvahelise tähelepanu alla 1988. aasta detsembris, kui Pan Am lend 103 rusud kukkusid pärast lennuki pardal toimunud pommiplahvatust linna ning tapsid 11 elanikku. Sündmus sai linna järgi nimeks Lockerbie pommitamine või Lockerbie katastroof.

## Viited
Tagastuskulu

**Tagastuskulu** (ingl.k. *returns processing cost*) on kogukulu, mis on põhjustatud kaupade tagastamisest lattu erinevatel põhjustel. Tüüpiliselt võivad olla tagastuskulu elementideks veokulu, lattu vastuvõtmise kulu, vea diagnoosimise kulu, remondikulu, puudujäägist põhjustatud kulu, pakendikulu, toote asendamise kulu, logistika administreerimiskulu jms.
Tellimiskulu

**Tellimiskulu** (ingl.k.*ordering cost*) on põhjustatud varude haldamise, ostutellimuste planeerimise, vormistamise, edastamise ja täitmise jälgimise ümber tehtavast tööst. Tellimuskulu osakuluks on ka saadetise mahalaadimise, lattu vastuvõtmise ja hoiukohale paigutamise kulu. Tellimiskulusid väljendatakse kuluna ostutellimuse  artiklirea kohta.
Vastuvõtukontrollimise kulu

**Vastuvõtukontrollimise kulu** (ingl.k. *inspection cost*) on laos kaubasaadetiste lattu vastuvõtmisega tekkiv kulu. See on põhjustatud saabunud toodete laoartiklite ja koguste tuvastamisest, realiseerimistähtaegade, partii- või seerianumbrite ning võimalike kahjustuste tuvastamisest. Tellimiskulu pole võimalik arvutada ilma toote artiklirea vastuvõtmiskulu määra teadmata.
Säilituskulu

**Säilituskulu** *(*ingl.k. *inventory carrying cost)* on ladustatava kaubaga seotud kogukulu. Need on põhjustatud ressurssidest, mis on seotud ostetud kaubaga ja muutujatest, mis võivad avaldada kahjulikku mõju hoiustatava kauba väärtusele. Säilituskulu elementideks on kauba hoiustamise kulu, inventuuride läbiviimise kulu, kaubavaru kapitalikulu (intressikulu), kaubavaru hoidmise riskikulu (kauba kindlustamine, vigastamine, kahjustamine, hävimine, aegumine, kadu erinevatel põhjustel jms)
Tellimuse töötlemise kulu

**Tellimuse töötlemise kulu**  (ingl.k. *order processing cost*) on müügitellimuste töötlemise kulu, mis koosneb tavaliselt järgmistest osakuludest: müügitellimuste vastuvõtu, sisestamise ja edasiste toimingute kulud, krediidikontrolli kulud, saatedokumentide vormistamise kulud, arvete väljastamise kulud ja sissehelistamiskeskuse kulud.
Nurjatu probleem

**Nurjatu probleem** (inglise keeles *wicked problem*) on poliitika probleem, millel on väga palju erinevaid tahke ja lähenemisviise, mis muudab hea ja kõiki asjaolusid arvestava poliitika väljatöötamise väga keeruliseks. Nurjatute probleemidega tegelemine nõuab mitmete organisatsioonide koostööd ja erinevate valdkondade poliitikate integreerimist. 

Üheks tänapäeva nurjatuks probleemiks saab pidada kliimakriisi. Lisaks tegeletakse tänapäeval ka bioloogilise mitmekesisuse vähenemisega ja prügi probleemiga.

## Viited
Raudne kolmnurk

**Raudne kolmnurk** (inglise keeles *iron triangle*) on poliitikate mõjutamiseks välja kujunenud liit poliitikute, ametnike ja huvigruppide vahel, mille eesmärk on edendada kindla grupi erihuvisid avaliku huvi arvelt. Mõistet hakati kasutama USA poliitikas, kuid on nüüdseks levinud juba laialdasemalt.

## Viited
Ülalt alla poliitika rakendamine

**Ülalt alla poliitika rakendamine** (inglise keeles *top-down policy implementation*) on poliitika rakendamise viis, mis keskendub poliitika eesmärkide ja väljundite võimalikult täpsele täitmisele. See tähendab, et jälgitakse ja hinnatakse millisel määral täidetakse poliitikas seadistatud eesmärke pikema perioodi jooksul. Ülalt alla rakendamise viisi on kritiseeritud selle keskendumises administratiivsele poolele ning kohaliku konteksti ja toimijate mittearvestamises.

## Viited
Afantaasia

**Afantaasia** (vanakreeka k: *ἀ-* 'ilma' ja *φαντασία* 'kujutlus') on neurokognitiivne eripära, mida iseloomustab võimetus luua mõttes kujutluspilte. Teisisõnu on see pildilise kujutlusvõime puudumine. 

Afantaasiaga inimene ei suuda kujutleda midagi, mida ta parajasti reaalselt ei näe.
Seisundit kirjeldas esimesena Francis Galton 19. sajandil , ent vastava erialatermini pakkus välja Adam Zeman koos kolleegidega alles 2015. aastal.

Afantaasia on harvaesinev neuroloogiline fenomen; seda ei peeta haiguslikuks seisundiks, vaid neuroloogilise variatsiooni ilminguks: suurem osa afantaasiaga inimesi elab tavapärast ja täisväärtuslikku elu.

## Vaata ka
* Neurodiversiteet

## Viited
Add MS 11848

**Käsikiri Add MS 11848** on Briti Raamatukogus asuv 9. sajandist pärinev käsikirjaline ladinakeelne illumineeritud evangeliaar, loodud Toursis. Juveliirses käites käsikiri sisaldab Vulgata nelja evangeeliumi tekste ja lisaks Hieronymuse kirja paavst Damasusele, Caesarea Eusebiuse kirja Carpianusele ja kaanonitahvleid.

## Kirjeldus
### Tekst
Raamat koosneb 219 säilinud pärgamendilehest mõõdus umbes 330 × 230 mm. Tekst on kirjutatud pärgamendile karolingide minusklis, esiletõstekirjadena on kasutatud rooma kapitaali, rustikat ja untsiaali. Tekstivälja suurus on 205 × 127 mm. Igale evangeeliumile eelneb eessõna ja peatükkide loetelu. Varauusajal, võimalik, et ajavahemikus 1675–1749 on köite lõppu lisatud aasta pühakirjalugemiste tabel. Selle järele on köidetud Karolingide ajast pärinev peatükkide algussõnade nimistu ja sõnavõrgu taoline illustratsioon.

### Pildid
Käsikiri on Toursi skriptooriumis loodud evangeliaaridest vanim, kust võib leida evangelistide portreed. 2004. aastal analüüsiti evangeliaari miniatuure ning tehti kindlaks, et neil pole värvina üldse kasutatud lasuriidist tehtud pigmenti, vaid miniatuuridel on kasutatud indigot ja eri hinnalisuses anorgaanilisi värvaineid.

### Köide
9. sajandist pärineb käsikirja luksusköide, mille kujundust on 14. ja 19. sajandil muudetud. Raamatut ümbritsevad puukaaned on kaetud hõbekattega, millel on Kristus auhiilguses esikaanel ja Agnus Dei tagakaanel. Nurkades on 14. sajandist pärinevad Limogesi emailis evangelistide sümboleid kandvad plaadid, millest on säilinud vaid kaks, Johannese kotkas ja Luukase härg. 19. sajandil vahetati välja kaanel olevad vääriskivid. 

-Gospel book- - Upper Cover (Add. ms 11848).jpg|Esikaas
-Gospel book- - Lower Cover (Add. ms 11848).jpg|Tagakaas


## Ajaloost
Koodeks kirjutati Toursi Püha Martini kloostris aastail 820–830 Alkuini mantlipärija abt Fridugisuse ajal. Kuni 18. sajandini pole täpselt teada, kus raamat asus. Raamatu esimesel lehel on omaniku tempel, mis viitab 18. sajandi Stockholmi Venemaa saadikule krahv Suchtelanile. 19. sajandi algul kuulus käsikiri lord Strangfordile, 1831. aasta augustis müüdi see oksjonil Lichfieldi piiskopile Samuel Butlerile, kust see jõudis koos tema ülejäänud käsikirjakoguga Briti Raamatukokku.

## Viited

## Välislingid
* London, British Library, Add MS 11848. - Bibale
Leobendorf

**Leobendorf** on vald (*Marktgemeinde*) Austrias Alam-Austria liidumaal Korneuburgi ringkonnas.

Leobendorf asub Alam-Austria Weinvierteli piirkonnas. Umbes 19% valla territooriumist on metsaga kaetud.

## Ajalugu

Leobendorfi on ürikus esmamainitud 1142. aastal. Leobendorfi ajalugu on tihedalt seotud Kreuzensteini lossi ja isandkonnaga. Leobendorfi kihelkond asutati 11. sajandi keskpaigas ja oli Kreuzensteini-Bisambergi piirkonna Formbachide territooriumi idaosa emakihelkond. 1260. aastal andis Böömimaa kuningas Otakar II patrooniõiguse Saksa ordule üle.

## Tuntud inimesi

* Johann Nepomuk Wilczek (1837–1922), Kreuzensteini lossi ehitaja; on sinna maetud
* Alfons Gabriel (1894–1975), geograaf ja maadeavastaja; juhtis arstipraksist Leobendorfis

## Viited
Sereď

**Sereď** (kuni 1954. aastani **Sered**, ungari keeles *Szered*, saksa keeles *Sereth*) on linn Slovakkias Trnava maakonnas Galanta ringkonnas.

## Geograafiline asend
Sereď asub Kesk-Doonau madalikul Váhi jõe ääres, Trnavast ligi 15 km kagus ja Bratislavast umbes 50 km idakirdes.

## Ajalugu
Asulat on esmamainitud 1313. aastal (*Zereth*). Sereďit läbis Budast Prahasse kulgev kaubatee. Seal korraldati kuulsaid Sereďi veise- ja teraviljalaatu. Raudteeühenduse sai Sereď 1846. aastal. 1845. aastal rajati suhkrubabrik. 1950. aastal toodi Bratislavast Sereďisse üle Huberti vahuveini tootmine. Sotsialismi ajal toodeti Sereďis ka niklit.

## Rahvastik

Slovakkia 2021. aasta rahvaloenduse andmetel oli Sereďi elanikest slovakke 91,38%, ungarlasi 0,94% ja tšehhe 0,57%. Rahvus oli teadmata 6,54%-l elanikest.

## Sõpruslinnad
* Tišnov, Tšehhi

## Viited
Vebjørn Sørum

**Vebjørn Sørum** (sündinud 11. augustil 1998 Gjøvikis) on Norra laskesuusataja.

Vebjørn Sørum tuli laskesuusatamises võistkondlikult 2017. aasta juunioride maailmameistriks, kui võitis Brezno-Osrblies kuldmedali koos Sivert Guttorm Bakkeni ja Jorgen Brendengen Krogsaetteriga. 

Alates 2018. aastast osales ta IBU karikasarjas, kus saavutas Idres oma esimese esikümne koha. 2019. aasta laskesuusatamise juunioride maailmameistrivõistlustel, mis toimusid taas Brezno-Osrblies, võitis ta sprindis ja jälitussõidus kulla. Varsti pärast seda võitis ta 2019. aasta laskesuusatamise juunioride Euroopa meistrivõistlustel individuaalvõistluse hõbeda ning koos Hilde Fosse, Randi Sollid Nordvangi ja Sivert Guttorm Bakkeniga segateatesõidus. 2020. aasta laskesuusatamise juunioride maailmameistrivõistlustel Lenzerheides võitis ta veel kaks medalit eraldisõidus hõbeda ja sprindis kulla. Kohe pärast seda võitis ta IBU karikasarja Martello etapil supersprindi, edestades sakslast Simon Schemppi.

2023. aasta EM-il Lenzerheides võitis ta sprindis hõbeda, jälitussõidus ja segateatejooksus kulla (koos Maren Kirkeeide, Karoline Erdali ja Erlend Bjoentegaardiga. IBU karikasarja üldarvestuses saavutas 3. koha. Vendade Bøde ja Laegreidi positiivsed koroonatestid andsod Sørumile võimaluse osaleda 2022–2023 hooaja maailma karikasarja kahel viimasel etapil Östersundis ja Oslos. Pärast eraldistardi 45. kohta oli tal au liituda teatesõidus võistleva Norra nelikuga. Sellel korral tegi ta suurepärase esituse ja võitis koos Endre Strømsheimi, Johannes Dale'i ja Vetle Christianseniga, tõustes esimest korda MK-poodiumile.

### Maailma karikasarja etapivõidud

* koos Endre Strømsheimi, Johannes Dale ja Vetle Sjåstad Christianseniga

## Välislingid

*[Vebjørn Sørum [Rahvusvaheline Laskesuusatamise Liit|IBU] veebilehel]
*Vebjørn Sørum Biathlon.com.ua veebilehel
*Vebjørn Sørum skiskyting.no veebilehel
*Vebjørn Sørum FirstSkisport.com veebilehel
Szymon Szynkowski vel Sęk

**Szymon Andrzej Szynkowski vel Sęk** (sündinud 24. novembril 1982 Poznańis) on Poola poliitik, seimi liige (VIII, IX ja X ametiaeg). 

Aastatel 2018–2022 oli ta Poola asevälisminister, kes vastutas Poola diasporaa, Euroopa poliitika ja avalikkuse eest. 13. oktoobrist 2022 kuni 27. novembrini 2023 oli ta Poola Euroopa Liidu asjade minister ja 27. novembrist 2023 kuni 13. detsembrini 2023 Poola välisminister Mateusz Morawiecki valitsuses.

Ta on lõpetanud 2006. aastal Poznańis Adam Mickiewiczi ülikooli rahvusvaheliste suhete erialal. Aastatel 2003–2004 õppis ta Osnabrücki ülikoolis (Alam-Saksi liidumaal).

Aastatel 2006–2015 töötas ta Poznańi linnanõunikuna. Ta on olnud kohaliku mõttekoja Project Poznań asutaja ja president (2012–2016). Aastatel 2015–2016 oli ta Poznańi delegaat Poola Linnade Ühenduse juhatuses.

Aastatel 2004–2015 töötas ta Euroopa Parlamendi liikmete Jacek Tomczaki, Marcin Libicki, Konrad Szymański ja Ryszard Czarnecki assistendina.

2015. aastal valiti ta Poola seimi liikmeks (sai 8676 häält) ning valiti sinna tagasi 2019. aastal (24 233 häält) ja 2023. aastal (juhtis kohaliku õiguse ja õiguse nimekirja, sai 45 167 häält). Varem oli ta Euroopa Liidu ja väliskomisjoni parlamendikomisjoni liige. Ta juhtis ka Poola-Saksamaa parlamendirühma. 

1. juunil 2018 nimetati ta välisministeeriumi välispoola kogukonna, Euroopa poliitika ja avaliku diplomaatia riigisekretäriks.

2020. aasta juulis kutsus ta Poola valitsuse nimel välja Saksamaa asjuri seoses Saksamaa meedias ilmunud artiklitega, mis kasutasid manipuleerimist ja tekitasid selge mulje ühe kandidaadi eelistamisest valimistel, viidates tajutavale eelarvamusele Rafał Trzaskowski kasuks Andrzej Duda suhtes. 2021. aasta oktoobris kutsus ta Belgia suursaadiku välja, et väljendada "pahakspanu ja nördimust" pärast seda, kui Belgia peaminister Alexander De Croo süüdistas Poolat "tulega mängimises" süvenevas vaidluses Euroopa Komisjoniga õigusriigi põhimõtete üle.

Pärast seda, kui Euroopa Parlament võttis 25. oktoobril 2023 vastu Euroopa Parlamendi põhiseaduskomisjoni aruande ELi aluslepingute muutmise ettepanekute kohta (kiideti heaks 305 poolt- ja 276 vastuhäälega, erapooletuid oli 29), tegi ta jõupingutusi, et ehitada EL-i liikmesriikide koalitsioon sellisel kujul lepingumuudatuste vastu, ning külastas sellega seoses mitmeid Euroopa pealinnu, sealhulgas Kopenhaagenit, Prahat, Bratislavat, Vilniust, Riiat ja Budapesti.

Ta oli 27. novembrist 2023 kuni 13. detsembrini 2023 Poola välisminister.
Evert Grünvald

**Evert Grünvald** (sündinud 6. aprillil 2001 Tallinnas) on Eesti jalgpallur (väravavaht), kes mängib Eesti Premium liiga klubis Tallinna FC Flora.

## Klubikarjäär

## Koondisekarjäär
Grünvald on mänginud U21 koondises ühe mängu.

## Karjääri statistika
### Klubi
*Uuendatud seisuga 9. detsember 2023*

## Saavutused
### Meeskondlikud
;Tallinna FC Flora:
*Premium liiga: 2022, 2023

;Tallinna FC Flora U17:
*U17 Eliitliiga: 2017

## Viited

## Välislingid
*
*
*Transfermarkti profiil
Yasemin Can

**Yasemin Can** (sünninimega **Vivian Jemutai**; sündinud 11. detsembril 1996 Nairobis) on Keenia päritolu Türgi kergejõustiklane, pikamaajooksja.

Can on esindanud Türgit alates 2016. aastast. Euroopa meistrivõistlustel Amsterdamis tuli ta Euroopa meistriks nii 5000 meetri kui ka 10 000 meetri jooksus. Olümpiamängudel Rio de Janeiros püstitas ta 10 000 meetri jooksus Euroopa U23 vanuseklassi rekordi 30.26,41 ja sai 7. koha. 5000 meetri jooksus oli ta kuues.

2017. aasta Euroopa sisemeistrivõistlustel Belgradis võitis ta 3000 meetri jooksus Laura Muiri järel hõbemedali. U23 vanuseklassi meistrivõistlustel Bydgoszczis võitis ta nii 5000 meetri kui ka 10 000 meetri jooksus võistluste rekordiga kuldmedali.

2018. aasta Euroopa meistrivõistlustel Berliinis võitis ta 5000 meetri jooksus Sifan Hassani ja Eilish McColgani järel pronksmedali.

2022. aasta Euroopa meistrivõistlustel Münchenis võitis ta kuldmedali nii 10 000 meetri jooksus ja hõbemedali 5000 meetri jooksus.

## Isiklikud rekordid
;Väljas

;Sees

Allikas: Rahvusvaheline kergejõustikuliit

## Viited

## Välislingid

*
Kehapositiivsus

**Kehapositiivsus** on sotsiaalne liikumine, mille eesmärgiks on väärtustada inimest olenemata sellest, milline on tema keha, välimus, sugu ja muud füüsilised omadused ja võimed. Kehapositiivsus julgustab inimesi vabanema ühiskonnas levinud kehakuvandiga seotud standarditest ja negatiivsetest hoiakutest ning innustab hoolitsema oma vaimse ja füüsilise tervise eest tervikuna, mitte üksnes välimusele keskendudes.

Kehapositiivsus sai alguse 1960. aastatel, kui tekkis vastuliikumine ülekaaluliste inimeste häbistamisele. 1990. aastateks oli kehapositiivsus arenenud ka muid kehasid arvestavaks. Kehapositiivsuse nn kolmanda laine alguseks peetakse 2010. aastate algust vastusena sotsiaalmeedia võidukäiguga ning seal levitatavate ebarealistlike keha- ja iluideaalidega. 

## Viited
Lehthelviksamblad

**Lehthelviksamblad** (*Jungermanniopsida*) on klass taimi.

## Seltse
**Aneurales* – rasvasamblalaadsed
**Jubulales* – juubulalaadsed
**Jungermanniales* – lehthelviksamblalaadsed
**Lepidoziales* – soomikulaadsed
**Lophocoleales* – kammtupikulaadsed
**Lophoziales* – lõhiksamblalaadsed
**Metzgeriales* – paelsamblalaadsed
**Pallaviciniales* – soomussamblalaadsed
**Porellales* – porellalaadsed
**Ptilidiales* – narmikulaadsed
**Radulales* – sõõrikulaadsed
**Trichocoleales* – udesamblalaadsed

## Välislingid
*
Prooniksamblad

**Prooniksamblad** (*Fossombroniopsida*) on klass taimi.

## Seltse
**Fossombroniales* – proonikulaadsed

## Välislingid
*
Helviksamblad

**Helviksamblad** (*Marchantiopsida*) on klass taimi.

## Seltse
**[[Lunulariales]]*
**Marchantiales* – helviksamblalaadsed
**Ricciales* – riktsialaadsed

## Välislingid
*
Pellialaadsed

**Pellialaadsed** (*Pelliales*) on lehthelviksammalde klassi kuuluv selts.

## Sugukondi
**Pelliaceae* – pellialised

## Välislingid
*
Edvin Anger

**Edvin Fredrik Anger** (sündinud 8. aprillil 2002) on Rootsi murdmaasuusataja.

Åsarna IK ridades võistlev Anger osales kuni 2022. aastani peamiselt juunioride võistlustel. Ta võitis 2020. aasta noorte taliolümpiamängudel Lausanne'is murdmaasuusatamises hõbemedali ja sprindis kuldmedali. Seal tuli ta ka 10 km klassikas seitsmendaks. 2020. aasta juunioride suusatamise maailmameistrivõistlustel Oberwiesenthalis tuli ta teatesõidus 12. ja sprindis üheksandaks. Samuti tuli ta 2020. aasta märtsis Rootsi juunioride meistriks 15 km ühisstardiga sõidus. Järgmisel aastal Vuokattis toimunud juunioride suusatamise MM-il saavutas ta 30 km ühisstardist sõidus 22. koha, 10 km vabasõidus 13. koha ning teatesõidus ja sprindis seitsmenda koha. Hooajal 2021-22 startis ta esimest korda Skandinaavia karikasarjas Falunis, kus sai sprindis kuuenda koha ning tuli Rootsi juunioride meistriks sprindis, 20 km ühisstardist sõidus ja 10 km vabatehnikasõidus. Tema parimad kohad 2022. aasta juunioride suusatamise maailmameistrivõistlustel Lygnas olid kuues koht sprindis ja viies koht teatesõidus. Saanud hooaja 2022-23 alguses Bruksvallarnas FIS-i võistlusel neljanda ja kolmanda koha, startis ta Rukal esimest korda maailma karikasarjas. Seal sai ta oma esimesed MK-punktid sprindi 12. kohaga. Ta osales 2023. aasta maailmameistrivõistlustel Sloveenias Planicas. Seni on tema maailma karikasarja parim tulemus olnud Norras Lillehammeris peetud individuaalsprindi neljas koht.

## Välislingid
*Edvin Anger FIS-i kodulehel
*Edvin Anger Rootsi Olümpiakomitee kodulehel
*Edvin Anger Olympedia.org kodulehel
*Edvin Anger FirstSkisport.com kodulehel
Helviksamblalaadsed

**Helviksamblalaadsed** (*Marchantiales*) on selts taimi.

## Sugukondi
**Aytoniaceae* – aitoonialised
**Cleveaceae* – kleevealised
**Conocephalaceae* – koonikulised
**Marchantiaceae* – helvikulised

## Välislingid
*
Natalija Bogomolova

**Natalija Bogomolova** (vene keeles Наталия Эдуардовна Богомолова; 23. veebruar 1940 Moskva – 6. detsember 2023 Moskva) oli vene multifilmide kunstnik-animaator ja lavastaja.

Natalija Bogomolova töötas 56 aastat Sojuzmultfilmis. Kokku lõi ta kaasa üle 200 multifilmi juures. Nende seas on näiteks "Sinilind", "Karupoeg Puhh", "Koolivaheaeg Prostokvašinos", “Kiisuke Auh” jpt.

## Tunnustus
*2012 – Venemaa Föderatsiooni teeneline kunstnik

## Viited

## Välislingid
*
Rasvasamblalaadsed

**Rasvasamblalaadsed** (*Aneurales*) on selts taimi.

## Sugukondi
**Aneuraceae* – rasvasamblalised

## Välislingid
*
Niederhollabrunn

**Niederhollabrunn** on vald (*Marktgemeinde*) Austrias Alam-Austria liidumaal Korneuburgi ringkonnas.

## Viited
Púchov

**Púchov** (saksa keeles *Puchau*, ungari keeles *Puhó*) on linn Slovakkias Trenčíni maakonnas, Púchovi ringkonna halduskeskus.

## Geograafiline asend
Púchov asub Váhi jõe ääres, Tšehhi piirist 14 km kaugusel, Žilinast ligikaudu 32 km lääneedelas ja Trenčínist umbes 33 km kirdes.

## Ajalugu
Púchovit on esmamainitud 1243. aastal ühes kuningas Béla IV annetusdokumendis. 1649. aastal annetas Ferdinand III Púchovile laatade pidamise õiguse. 18. sajandil linna areng pidurdus, kuid olukord muutus 19. sajandi teisel poolel pärast raudteeühenduse loomist.

## Majandus
Púchov on tööstuslinn. Linnas asuvad autokummide tootjad Matador ning Continental AG ja rõivatootja Makyta.

## Rahvastik

Slovakkia 2021. aasta rahvaloenduse andmetel oli Púchovi elanikest slovakke 93,11%, tšehhe 0,72% ja mustlasi 0,1%. Rahvus oli teadmata 5,48%-l elanikest.

## Sõpruslinnad
* Babrujsk, Valgevene
* Bela Cerkev, Sloveenia
* Hlinsko, Tšehhi
* Omsk, Venemaa
* Stara Pazova, Serbia

## Viited
Soomikulaadsed

**Soomikulaadsed** (*Lepidoziales*) on selts taimi.

## Sugukondi
**Lepidoziaceae* – soomikulised

## Välislingid
*
Lehthelviksamblalaadsed

**Lehthelviksamblalaadsed** (*Jungermanniales*) on selts taimi.

## Sugukondi
**Adelanthaceae* – adelantuselised
**Calypogeiaceae* – kottsamblalised
**Endogemmataceae* – sigiliimikulised
**Geocalycaceae* – maakarikalised
**Gymnomitriaceae* – nudisamblalised
**Harpanthaceae* – harpantuselised
**Jungermanniaceae* – kulbikulised
**Myliaceae* – müülialised
**Solenostomataceae* – ümarlehikulised

## Välislingid
*
Kammtupikulaadsed

**Kammtupikulaadsed** (*Lophocoleales*) on selts taimi.

## Sugukondi
**Lophocoleaceae* – kammtupikulised
**Plagiochilaceae* – raunikulised

## Välislingid
*
Kammtupikulised

**Kammtupikulised** (*Lophocoleaceae*) on sugukond taimi.

## Perekondi
**Chiloscyphus* – peekersammal
**Lophocolea* – kammtupik

## Välislingid
*
Lõhiksamblalaadsed

**Lõhiksamblalaadsed** (*Lophoziales*) on selts taimi.

## Sugukondi
**Anastrophyllaceae* – ebatähtlehikulised
**Cephaloziaceae* – niitsamblalised
**Cephaloziellaceae* – niidiksamblalised
**Lophoziaceae* – lõhiksamblalised
**Scapaniaceae* – skapaanialised

## Välislingid
*
Paelsamblalaadsed

**Paelsamblalaadsed** (*Metzgeriales*) on selts taimi.

## Sugukondi
**Metzgeriaceae* – paelsamblalised

## Välislingid
*
Soomussamblalaadsed

**Soomussamblalaadsed** (*Pallaviciniales*) on selts taimi.

## Sugukondi
**Moerckiaceae* – mörkialised

## Välislingid
*
Narmikulaadsed

**Narmikulaadsed** (*Ptilidiales*) on selts taimi.

## Sugukondi
**Ptilidiaceae* – narmikulised

## Välislingid
*
Ripsikulaadsed

**Ripsikulaadsed** (*Blepharostomataceae*) on lehthelviksammalde klassi kuuluv sugukond.

## Eesti perekonnad
**Blepharostoma* – ripsik
Stockerau

**Stockerau** on linn (*Stadtgemeinde*) Austrias Alam-Austria liidumaal Korneuburgi ringkonnas.

Stockerau on suurim linn *Weinviertelis*. Stockeraud kutsutakse ka "Lenaustadtiks" (Lenau linn), kuna Austria luuletaja Nikolaus Lenau veetis siin sageli aega oma vanavanemate juures.

## Mugavusi

Vaba aja veetmise võimalusi on erinevaid: tervisekeskus, kolme jõusaaliga spordikeskus, judo- ja lauatennise jõusaal, keeglirada ja jalgpallistaadion. Lisaks on seal sise- ja välistenniseväljakud.

Stockerau pakub kultuurikeskuses "Belvedereschlößl" mitmesuguseid näitusi, kontserte, ettelugemisi ja lauluõhtuid. Selle 16. sajandil ehitatud ja linnarahva poolt 1984. aastal taaselustatud lossi keldris asub linnaosamuuseum.

Stockerau ja Doonau vahel on suur mets nimega "Au".

Püha Coloman suri siin 1012. aastal märtrina ja teda tuntakse *Stockerau Püha Colomanina*.

## Transport

Võttes arvesse selle suhteliselt väikest kaugust Viinist, teenindab Viini S-Bahni liin S3 iga pooltunni järel Viini, samuti iga tunni järel Hollabrunni. Piirkondlikud rongid sõidavad Viinist Retzi ja Znojmosse põhja pool ning Wiener Neustadti ja Payerbachi-Reichenausse lõuna pool.

## Tuntud inimesi

* Ernst Herbeck (1920–1991), saksa luuletaja
* Wolfgang Katzian (* 1956), ametiühingutegelane
* Karl Ritter (* 1959), muusik ja helilooja
* Thomas Lang (* 1967), muusik
* Josef Pröll (* 1968), poliitik
* Johannes Grenzfurthner (* 1975), kunstnik ja filmitegija
* Daniela Kix (* 1984), tennisemängija
* Manuela Zinsberger (* 1995), jalgpallur

## Viited
Mezőberény

**Mezőberény** (saksa keeles *Maisbrünn*, ungari keeles *Poľný Berinčok*) on linn Ungaris Békési komitaadis Békési kreisis.

## Geograafiline asend
Mezőberény asub Ungari kaguosas Kesk-Doonau tasandikul, Rumeenia piirist 31 km kaugusel, Békésist ligikaudu 10 km loodes.

## Ajalugu
Küla on esmamainitud 1347. aastal (*Beren*). Aastatel 1514–1517 korraldasid aadlikud seal maakondlikke kokkutulekuid. 1566. aastal vallutasid Türgi väed küla. Vahepeal tühjaks jäänud küla hakati uuesti asustama 18. sajandil. 1723. aastal saabusid slovaki asunikud, 1725. aastal saksa asunikud ja 1731. aastal ungarlased ümberkaudsetest küladest ja naabermaakondadest. Raudteeühenduse sai Mezőberény 1858. aastal. Linnaõigused anti Mezőberényle 1872. aastal.

## Rahvastik
2001. aasta rahvaloenduse andmetel oli Mezőberény elanikest ungarlasi 91%, mustlasi 4%, slovakke 3% ja sakslasi 2%.

## Sõpruslinnad
* Gronau, Saksamaa
* Kolárovo, Slovakkia
* Münsingen, Saksamaa
* Sovata, Rumeenia

## Viited
Aggsbach

**Aggsbach** on vald (*Marktgemeinde*) Austrias Alam-Austria liidumaal Kremsi maaringkonnas. Aggsbachi on esmamainitud 1148. aasta dokumendis kujul "Accusabah".

## Willendorfi Venus

Tänapäeval on Aggsbach tuntud selle poolest, et Willendorfi asulast leiti Willendorfi Venus. Leitud kujuke asub Viini loodusmuuseumis, selle elusuuruses reproduktsioon aga Willendorfi väljal.


Venus von Willendorf 01.jpg|Willendorfi Venus


## Viited
Paratekst

**Paratekst** on kirjandusteoreetiline termin, mis tähistab väliseid sõnumeid, mis teksti ümbritsevad, et aidata ära tunda kunstlikku narratiivi. Selline väline sõnum on nt määratlus "romaan" raamatu kaabel, sissejuhatus või sissejuhatav vormel "Elas kord". Paratekstid häälestavad ja suunavad lugejat. 

Termini võttis 1979. aastal kasutusele kirjandusteoreetik Gérard Genette.

## Viited
Ryan O'Neal

**Ryan O'Neal** (20. aprill 1941 Los Angeles – 8. detsember 2023) oli Ameerika Ühendriikide filminäitleja.

Ryan O'Neali näitlejakarjäär sai alguse Rodney Harringtoni rolliga telesarjas "Peyton Place". 1970. aastal mängis ta Arthur Hilleri lavastatud filmis "Armastuse lugu", milles mängitud rolli eest nomineeriti ta parima meespeaosatäitja Oscarile ja Kuldgloobusele. Neist kahest ta kumbagi ei võitnud, aga võitis David di Donatello auhinna.

1974. aastal nomineeriti ta Kuldgloobusele rolli eest Peter Bogdanovichi filmis "Paberist kuu". Ryan O'Neal mängis filmis koos tol ajal 10-aastase tütre Tatum O'Nealiga. Tütar võitis rolli eest 1974. aastal parima naiskõrvalosatäitja Oscari, olles noorim Oscari-võitja läbi aegade, isale mängitud roll auhindu juurde ei toonud.

1975. aastal mängis ta nimitegelast Stanley Kubricku lavastatud filmis "Barry Lyndon".

Aastatel 2005–2017 mängis ta USA telesarjas "Kondid" Emily Deschaneli kehastatud nimitegelase doktor Temperance "Bones" Brennani isa Maxi.

2021. aastal sai Ryan O'Neal tähe Hollywoodi kuulsuste alleel.

Ryan O'Neal suri 82-aastaselt 8. detsembril 2023.

## Isiklikku
Tema isa oli stsenarist Charles O'Neal, ema näitleja Patricia Ruth O'Callaghan.

Ryan O'Neali esimene abikaasa oli aastatel 1963–1967 Joanna Moore. Sellest abielust sündisid tütar Tatum O'Neal ja poeg Griffin O'Neal, kes mõlemad on näitlejad. Tema teine abikaasa oli samuti näitleja Leigh Taylor-Young. Nende ühine poeg Patrick O'Neal on tuntud spordikommentaator. 

Aastast 1979 oli ta suhtes näitleja Farrah Fawcettiga. Suhtes sündis poeg Redmond James Fawcett O'Neal.

## Välislingid
*
Korrutistüüp

Programmeerimiskeeltes ja tüübiteoorias on **tüüpide korrutamise** tulemuseks uus struktuurne tüüp. Sellise korrutustehte muutujad on tüübid ning korrutistüübi struktuuri määrab ära muutujate järjekord tehtes. Instants korrutistüübist säilitab tüüpide järjekorra, aga võib muidu sisaldada kõiki võimalikke väärtusi tüüpidest, millest ta koosneb. Korrutistüübi instantsi avaldis on ennik ning sellise avaldise tüüp on "enniku tüüpi" (ingl. *tuple type*). Tüüpide korrutis on kahe või enama tüübi otsekorrutis. Ühiktüüp on mitte ühegi tüübiga hulga korrutis.

Programmeerimiskeeltes on levinud kahte sorti korrutistüüpe:

* Ennik (ingl. *tuple*) – nimetute komponentidega.
* Kirje (ingl. *record* või *struct*) – nimega komponentidega.
Ühe konstruktoriga algebraline andmetüüp on isomorfne korrutistüübiga. Curry-Howardi vastavuse järgi vastavad korrutistüübid loogikas konjunktsiooniga. Korrutistüüpidel on vastavussuhe summatüüpidega.

## Programmeerimiskeeltes
Paljudel funktsionaalsetel programmeerimiskeeltel on algeline mõiste korrutistüübist. Näiteks korrutis tüübile *tüüp<sub>1</sub>*, ..., *tüüp<sub>n</sub>* kirjutatakse *type<sub>1</sub>*`*`...`*`*type<sub>n</sub>* ML keeles ja `(`*type<sub>1</sub>*`,`...`,`*type<sub>n</sub>*`)` Haskellis. Tärni `*` kasutatakse ML-i keeltes viitamaks sellele, et tegemist on korrutustehtega.

Imperatiivsete keelte hulgas on ennikud sisseehitatud näiteks Pythoni keelde, kus neil on Haskelliga sarnane vorm:
```python
ennik = (42, "Tere Maailm", True, None)
```
Kirjed on saadaval paljudes programmeerimiskeeltes. Näiteks võib C++is olla lihtne kirjetüüp selline:
```cpp
struct isik {
    int id;
    int vanus;
    std::string nimi;
};
```


## Viited

## Välislingid
*
Kulukoht

**Kulukoht** (kulukeskus, kuluüksus) on allüksus, töötaja, toiming või seade, millega seotud kulud kogutakse eraldi ja jaotatakse kulukandjatele. Kulukohtade lõikes peetav arvestus võimaldab aja jooksul teha vajadusel kindlaks (logistika)toimingute kulunorme. Kulude arvestamise ja analüüsimise käigus võib tekkida vajadus luua kuluarvestussüsteemi või -eelarvesse täiendavaid kulukohti. Uute kulukohtade loomine on otstarbekas siis, kui sellega on seotud märkimisväärsed ressursid ja ajakulu ning kulude eraldi arvestamisest põhjustatud lisakulud ei ületa saadavat efekti.

## Viited
Kulukäitur

**Kulukäitur** on kuluarvestuses iga sündmus, mis põhjustab muutuse tegevuseks vajalike ressursside tarbimises, mõjutab toodete ja toimingute kvaliteeditaset või täitmisaega. Kulukäituri alusel jaotatakse kulusid ressursside vahel ja suunatakse neid toodetele ja tegevustele. 

## Viited
Ostu kogukulu

**Ostu kogukulu** (ingl.k. *Total Cost of Ownership; TCO*) on summaarne kulu, mis sisaldab enne toote või teenuse ostmist, ostmise ajal ja pärast ostmist tehtud kulusid. Ostu kogukulu arvutatakse välja toote või teenuse omandamisel ja pärast omandamist tekkivad kulud. TCO kontseptsiooni alusel võib ostetud toote ja teenuse hind moodustada vaid osa selle ostuga seotud kogukulust. Ostu kogukulu kontseptsioon võeti kasutusele 1993 a. USA-s professor Lisa M. Ellrami poolt.  

Ostu kogukulu hulka kuuluvad toote ostuhind, ostmise kulud, veo- ja ekspedeerimiskulud, vastuvõtukulud laos, tollimine ja erinevad maksud (impordimaksud, aktsiisimaksud jne), hoiustamine, inventeerimine, varude hoidmise riskikulud, leppetrahvid tarnetega hilinemise eest, järeltarnete kulud, reklamatsioonide käsitlemise kulud, tagastuskulud, samuti ka administreerimis- ja arenduskulud jms kulud.  

Ostu kogukulu arvutamine põhineb loogilisel ning analüütilisel lähenemisel. Kõigepealt on vaja teha kindlaks kõik toote või teenusega seotud kulud. Seejärel on vaja arvutada ostupartii kulud ja pärast seda toote- või teenuseühiku kulud. Ostu kogukulu osakulud ja kuluelemendid taandatakse toote või teenuse ühikule, misjärel on neid hea kõrvutada, võrrelda ja otsustada, missuguselt tarnijalt tuleks hakata ostma või kellega jätkata koostööd ning kelle teenetest loobuda. 

Arvutamisel saavad nähtavaks kulud, mis ei kajastu otseselt soetuskuluna, vaid  lisanduvad toote ostuhinnale varjatult ja kaudselt. Sageli on need varjatud kulud väga suured ja äärmuslikul juhul võivad isegi ületada toote või teenuse muutuvkulu. kogukulu arvutamine on juhtimisarvestuse kontseptsioon ja praktika, mis aitab hanke- ja ostutöötajail teha tarnijate valikul põhjendatud otsuseid. Kogukulu arvutamise eesmärk on toote või teenuse ostmise tegeliku kulu mõistmine. See on kompleksne lähenemine, mille puhul määravad ostja ja/või tarbija, milliseid kulutusi peetakse kõige olulisemaks toote omandamisel, tarbimisel ja sellele järgneval utiliseerimisel. 

## Viited
Kulukandja

**Kulukandja** (ingl.k. *cost driver*) on toiming, toode või teenus, mille tulemusena tekib kulu ja/või mis kutsub esile kulude muutumise. Kulukandja võib olla (logistika)toiming, protsess, või mingi füüsiline ühik, mis eeldab selle kulu eraldi väljatoomist. Kui eesmärk on omahinna saamine, on kuluobjektiks ja ühtlasi kulukandjaks enamasti toode või teenus.

Iga toimingu tarvis on vähemalt üks kulukandja, mis seob endaga konkreetse toimingu kulusid kõige paremini. Sobiv kulukandja seob toimingu sisendis ressursside kasutamise määra ja väljundis toimingu kulu võimalikult otseselt ja võrdelises sõltuvuses.

Nii näiteks on logistikas hoiustamise toimingu kulukandjaks hoiustatava kaubaühiku ruumala, samas võib transportimisel olla selleks kaal. Ostutellimuse tegemisel on kulukandjaks enamasti ostuarve artiklirida, varude haldamisel aga tootenimetus sortimendis.

## Viited
Vincent Cassel

**Vincent Cassel** (sünninimi **Vincent Crochon**; sündinud 23. novembril 1966 Pariisis) on prantsuse näitleja.   

Tema läbimurre tuli Mathieu Kassovitzi filmiga "Viha" ("La Haine"; 1995), mille eest sai ta kaks Césari nominatsiooni.

Ta on veel teinud ka filmides nagu näiteks "Ümberpööramatu" ("Irréversible"; 2002), "Oceani kaksteist" ("Ocean's Twelve"; 2004, "Oceani kolmteist" ("Ocean's Thirteen"; 2007), "Lubadused idast" ("Eastern Promises"; 2007), "Must luik" ("Black Swan"; 2010), "44. laps" ("Child 44"; 2015) ja "Jason Bourne" (2016), samuti telesarjas "Läänemaailm" ("Westworld"; 2020). Roll kaheosalises filmis "Mesrine" tõi talle 2009. aastal parima meespeaosatäitja Césari.

## Isiklikku
Ta on prantsuse näitleja Jean-Pierre Casseli ja ajakirjaniku Sabine Litique poeg. Tema vend Mathias on räppar nimega "Rockin' Squat" grupis Assassin. Tema poolõde Cécile Cassel on ka näitleja.

Ta oli aastatel 1999–2013 abielus Monica Bellucciga ning neil on kaks tütart Deva (sündinud 2004) ja Léonie (sündinud 2010).

## Välislingid

*  andmekogus IMDb-s
*
Lepinguvälised kulutused

**Lepinguvälised kulutused** (ingl. k. *maverick spend*) on hangete, ostude ja tarnijatega seotud kulutused, mis on tekkinud enamasti põhjusel, et organisatsioonis pole järgitud ostupoliitikaid ja hangete ning ostude protseduurireegleid. Lepinguvälised kulutused tekivad alati siis, kui ostuõigusega töötajate poolt eiratakse teadlikult või teadmatusest hankeprotsessi reeglistikku või varem kokku lepitud hanketingimusi.  

Sageli jäävad ettevõttes soodsad hanketingimused kasutamata ja selle asemel minnakse kergema vastupanu teed eelistades tarnijaid, kellelt ollakse harjutud ostma. Enamasti on tegemist kaudsete hangete ja ostudega, millega ei tegele ostuosakond, vaid muude allüksuste töötajad. Tavaliselt toob taoline praktika endaga kaasa organisatsioonile suuremad hanke- ja ostukulud, kui need võiksid olla ostupoliitikate ja protseduurireeglite olemasolul ja nende järgimisel.  

Tüüpiliselt tehakse lepinguväliseid kulutusi ja tekivad lepinguvälised kulud järgmistel põhjustel:

* **Detsentraliseeritud hanked ja agiilsed ostud.** Mõned ettevõtted kasutavad hajutatud hankesüsteemi selleks, et oleks võimalik teha kiires korras planeerimata ostusid. Ostuvajadus võib tekkida äkki ja kõik vajalik tuleb kiiresti soetada. Ostutöötajaile on antud volitused võtta vastu kiireid otsuseid oma äranägemise järgi ja ei nõuta ostupoliitikate ning protseduurireeglite järgimist.
* **Bürokraatia vähendamine.** Soovitakse vähendada tsentraliseeritud hangetega kaasnevat bürokraatiat. Keegi ostumeeskonnast on saanud hankejuhilt loa sooritada lepinguväliseid ostusid. Peagi võidakse olla olukorras, kus keegi töötajaist või isegi kogu allüksus sooritab ostusid väljaspool lepinguga määratud raamistikku ja lepingutingimusi. Seda võidakse teha nii teadlikult kui ka teadmatusest. 
* **Eeldatavalt soodsamad tingimused.** Võidakse olla teadlik, et on olemas heakskiidetud tarnija ja leping, mis hõlmaks planeeritavat ostu. Vaatamata sellele otsustakse osta teiselt tarnijalt, kuna ollakse arvamusel, et tema pakutav toode on odavam ja ostuga säästetakse ettevõtte jaoks raha.
* **Ebaefektiivne ja aeganõudev hankeprotsess.** Hankeprotsess võib võtta aega nädalaid ja kuid, enne kui on võimalik asuda tarnijalt tooteid ja teenuseid ostma. Töötajad, kellele on antud õigus ostusid sooritada, ei soovi või ei saa mingil põhjusel ostu edasi lükata, kuni hankeleping on allkirjastatud. Nad leiavad enda jaoks lihtsama ja kiirema lahenduse teise tarnija näol ja teevad ostu pakkumuse alusel.
* **Teadmatus hankelepingute olemasolust.** Töös võidakse kasutada ainult lepinguid, mille olemasolust ollakse teadlik. Kui ostutöötaja ei tea, et tarnijaga on soetatavate toodete osas leping sõlmitud, otsitakse muid tarnijaid ja nende poolt pakutavat. 

## Viited
Ekstensionalism

Extensionalism on keelefilosoofias, loogikas ja semantikas mudel, et kõik keeled (või vähemalt kõik täppiskeeled) on (või peaksid olema) lõplikus analüüsis **laiendused**. See tähendab, et:

# viide keele osade väljenduste laiendamisele on piisav selle tähenduse iseloomustamiseks;
# keeruka avaldise laiendamine sõltub ainult selle osade väljendite laiendamisest ja nende koostamise viisist.

Mudel on reduktsionimi vorm ja empiirilise induktiivse metoodika rakendamine tähenduse probleemile. Mudel põhineb G. Frege, A. Tarski ja R. Carnapi klassifikatsioonidel.

## Vaata ka

* Ekstensionaalsus
Muuseumiharidus

**Muuseumiharidus** (inglise keeles *museum education*; saksa keeles *die Museumspädagogik*) on muuseumi sisu vahendav ja kõiki muuseumi sihtrühmi hõlmav tegevus, mis toimub muuseumi ja külastaja koostöös, võimaldades informaalset elukestvat õpet ja harivat meelelahutust. 

Muuseumiharidus on muuseumis loodud teadmiste rakendamine eesmärgiga toetada eri vanuses inimeste arengut ja eneseteostust. Muuseumis õppimist nähakse kui inimese suhestumist eseme või nähtusega, mis viib teda teadmiste omandamise, oskuste või hoiakute arendamiseni. Kuna igaüks õpib isikupärasel viisil, st kuidas külastaja teemat haarab ja omandab, siis muuseumid lähtuvad haridustegevuses õppijate õpistiilidest: visuaalsest, auditiivsest, kinesteetilisest, aga ka lugemis- ja kirjutamisstiilist.

Muuseumi haridus- ja teavitustegevuse edendamisel on tähtsal kohal viis tegurit: sihtrühmad, museaalid, meetodite ja formaatide mitmekesisus, võrgustumine ja protsessikesksus.

Muuseumide hariduslik roll on sama vana kui nüüdisaegne muuseum. Eesti muuseumihariduse sünnipaigaks võib pidada 1803. aastal asutatud Tartu Ülikooli kunstimuuseumi.  

## Viited
Kristo Hussar

**Kristo Hussar** (sündinud 28. juunil 2002 Tallinnas) on Eesti jalgpallur (kaitsja), kes mängib Eesti Premium liiga klubis Tallinna FC Flora. 

## Klubikarjäär

## Koondisekarjäär
Hussar on mänginud Eesti U16, U17, U19 ja U21 koondistes kokku 43 mängu ja löönud ühe värava.

A-koondise debüüdi tegi Hussar 12. jaanuaril 2024 sõpruskohtumises Rootsi vastu. Samas mängus tegid oma debüüdi veel Nikita Mihhailov, Andreas Vaher, Kevor Palumets, Ramol Sillamaa, Robert Veering ja Oskar Hõim.

## Karjääri statistika
### Klubi
*Uuendatud seisuga 10. detsember 2023*

### Koondis
*Uuendatud seisuga 13. jaanuar 2024*

## Saavutused
### Meeskondlikud
;Tallinna FC Flora:
*Premium liiga: 2020, 2022, 2023
*Eesti karikas: 2020
*Eesti Superkarikas: 2021

## Vaata ka
*Eesti jalgpallikoondislaste loend

## Viited

## Välislingid
*
*
*Transfermarkti profiil
Kuveidi-Najdi sõda

**Kuveidi-Najdi sõda** oli sõda, mis puhkes pärast esimest maailmasõda ning kestis aastatel 1919–1920. Sõda puhkes, kuna Ibn Saud tahtis Kuveiti annekteerida. Konflikt kasvas sõjaks Kuveidi ja Najdi vahel ning hukkus sadu kuveitlasi. Kogu sõda koosnes vahepealsetest piirikokkupõrgetest aastatel 1919–1920.

Pärast sõda kehtestas Ibn Saud aastast 1923 Kuveidile kaubandusblokaadi, mis vältas aastani 1937. Saudide sõjalise ja majandusliku agressiooni eesmärgiks oli võimalikult suur osa Kuveidist endale saada. Aastal 1922 toimunud Uqairi konverentsil pandi kahe naaberriigi piirid paika, konverentsil Kuveidi esindajat ei olnud. Pärast konverentsi jätkusid Najdi sanktsioonid ning Saudid korraldasid Kuveiti vahel ka haaranguid.

## Sõja eellugu ja käik
Aastal 1913. vallutas Riyadhi emiir Abdulaziz Al-Saud (Ibn Saud) Osmanite Riigilt Najdi sandžaki ning Kuveidi Emiraadi uueks naaberriigiks sai sinna rajatud Najdi ja Hasa Emiraat. Samal aastal sõlmitud Inglise-Osmani konventsiooni järgi pidi Kuveidi piir ulatuma Kuveidi ligi 200 km lõunasse Manifani, kuid laienema hakanud saudid seda piiri ei tunnustanud.

Aastal 1919 tahtis šeik Salim Al-Mubarak Al-Sabah Kuveidi linnast lõunasse ehitada kaubanduslinna. See tekitas Najdi ja Kuveidi vahel diplomaatilise kriisi, mille lahendas Suurbritannia. Šeik Salim oli sunnitud plaanist loobuma.

Aastal 1920 tahtis Ibn Saudi Ikhwani sõjavägi endale Lõuna-Kuveiti kindlust rajada ning puhkes Hamdhi lahing, kus osales 2000 Ikhwani võitlejat, 100 Kuveidi ratsaväelast ning 200 Kuveidi jalaväelast. Kuus päeva kestnud lahingus kandsid mõlemad pooled raskeid kaotuseid. Ikhwan oli võidukas ning jätkus Jahra lahinguna Punase kindluse all.

Jahra lahingus ründas 3000–4000 Ikhwani võitlejat Faisal al-Duwaishi juhtimisel Punast linnust, mida kaitses umbes 1500 kuveitlast. Ikhwan piiras kindluse ümber ning Kuveidi Šeigiriigil oli selg vastu seina: kui Punane kindlus oleks kaotatud, saanuks Ibn Saud Kuveidi takistusteta annekteerida.

Ikhwani esimene rünnak õnnestus tõrjuda ning šeik Salim ja al-Duwaish asusid läbi rääkima. Al-Duwaish nõudis Kuveidi vägede kapituleerumist ning ähvardas uue rünnakuga. Kuveidi kaupmehed veensid Salimi brittidelt abi paluma. Suurbritannia saatis appi lennukid ning kolm laeva, mis pani Ikhwani taganema.

Pärast lahingut esitas Ikhwan Kuveidile oma nõudmised: Kuveit pidi välja saatma kõik šiiidid, vastu võtma Ikhwani vahhabismi doktriini, kuulutama türklased ketseriteks, keelustama suitsetamise ja prostitutsiooni ning lammutama Ameerika Ühendriikide rajatud misjonihaigla.

## Tagajärjed
Aastal 1922 sõlmitud Uqairi lepinguga pandi paika Kuveidi-Saudi Araabia piir ning Kuveidi lõunapiirile tekitati umbes 5180 km2 suurune Saudi Araabia-Kuveidi neutraalne tsoon.

## Vaata ka
* Kuveidi Punane kindlus
* Saudi Araabia ühendamine
* Ikhwan
* Faisal al-Duwaish
* Saudi Araabia sõdade loend

## Viited
Sulev Tarros

**Sulev Tarros** (26. märts 1956 Jantra küla, Suuremetsa külanõukogu, Räpina rajoon – 30. november 2023) oli Eesti tõstja.

Elas Võrus. Lõpetas 1974. aastal Helme Kutsekeskkooli. Töötas Sootaga sovhoosis, seepärast esindas maasportlaste ühingut Jõud. Hiljem töötas ehitajana.

## Sportlasena
Sportima hakkas ta Helme koolis. Tegeles kergejõustikuga Harry Lembergi juhendamisel, sai ujumises täiskasvanute II järgu, võrkpallis treenis Jaan Gutmanni juhendamisel ja sai I järgu.

Jätkas Nõukogude sõjaväeteenistuses spordiroodus Minskis. Tõstmisega hakkas tõsisemalt tegelema Pavel Zubrilini juhendamisel. Pärast sõjaväeteenistust jäi elama, töötama ja treenima Minskisse, esindas Minski SKA-d (armee spordiklubi).

Alates 1980. aastast treenis Tartu Jõus Arne Heinlaiu juhendamisel.

Tuli aastatel 1981–1986 viis korda tõstmise kahevõistluses ja neli korda eraldi tõsteviisides Eesti NSV meistriks. Püstitas I poolraske- (kehakaal kuni 82,5 kg), II poolraske- (kehakaal kuni 90 kg) ja I raskekaalus (kehakaal kuni 100 kg) kokku 26 Eesti NSV rekordit.

Võitis I raskekaalus (kehakaal kuni 100 kg) NSV Liidu meistrivõistlustel 1984. aastal tõukamises kuldmedali (tõste 232,5 kg) ning 1982. aastal rebimises (tõste 180 kg) ja 1983 tõukamises (tõste 225 kg) hõbemedali.

## Tunnustus
*1976 NSV Liidu meistersportlane
*1982 Jõu auliige
*1983 NSV Liidu rahvusvahelise klassi meistersportlane

## Kirjandus
*Olev Türn. "Minsk. Hotellitoa jutud 2. Lähedalt kauge ja kaugelt lähedane". Spordileht nr 89, 3. august 1977. Lk 3

## Välislingid
*